**Ακαδημαϊκά κριτήρια επιλογής φοιτητών και φοιτητριών για συμμετοχή στην Πρακτική Άσκηση του Τμήματος Ψυχολογίας**

Σύμφωνα με την απόφαση του Τμήματος (αρ. 281/17-03-2016), η οποία επικυρώθηκε από την Γενική Συνέλευση του Τμήματος Ψυχολογίας στη συνεδρίασή της στις 17-02-2017, τα κριτήρια για την επιλογή και τη συμμετοχή των φοιτητών/τριών του Τμήματος Ψυχολογίας στην Πρακτική Άσκηση είναι τα εξής:

Το 70% των διαθέσιμων θέσεων καλύπτεται από φοιτητές και φοιτήτριες που διανύουν το 8ο εξάμηνο των σπουδών τους και το υπόλοιπο 30% των θέσεων καλύπτεται από φοιτήτριες και φοιτητές που βρίσκονται από το 8ο εξάμηνο των σπουδών και πάνω.

Ενιαία κριτήρια κατάταξης και για τις δυο κατηγορίες πτυχιούχων είναι ο αριθμός των μονάδων  ECTS που υπολείπονται για τη λήψη του πτυχίου, όπως αυτός έχει πιστοποιηθεί από τη Γραμματεία του Τμήματος. Στις περιπτώσεις όπου ο αριθμός των μονάδων ECTS δυο ή περισσοτέρων φοιτητών/τριών είναι ίδιος, λαμβάνεται υπόψη και ο μέσος όρος της βαθμολογίας των φοιτητών και φοιτητριών.

Η Επιστημονικά Υπεύθυνη Πρακτικής Άσκησης

Παναγιώτα Μεταλλίδου

Αναπληρώτρια Καθηγήτρια Τμήματος Ψυχολογίας ΑΠΘ

.